"Tatana, hi xichavo lexikulu, ndzi kombela leswaku mi ndzi lomba ndleve," ku vuya Matimba."Dyondzo na tipolitiki, ha vumbirhi ka swona, swi lovekiwe endzeni ka mina. A ku na ndlela leyi ndzi nga kotaka ku huma eka tipolitiki hi yona. Na n'wina swi tano, a ku na ndlela leyi mi nga tidamurhutaka hi yona etimhakeni ta dyondzo, hambileswi mi nga riki swichudeni. Munhu u hanya hi ku hetiseka etikweni, a nga hanyi xikolo, ivi a ta hanya ntirho, ivi a ta hanya tipolitiki. U hanya hinkwaswo xikan'we." Nhlawulo wu ta endla leswaku minhlangano ya tipolitiki leyi hlawuriweke hi vanhu vo talat yi ta va yona yi fumaka. Leswi swi vula leswaku vito ra mutirhela-mfumo ri nge boxiwi ku kombisa vandla leri a ri hlawuleke. Swi nga ha vula leswaku leswi faneleke ku rhangisiwa swi fanele ku endliwa ku ya hi nongonoko na tipholisi leti nga amukeriwa hi mfumo wa nkarhi wolowo ti nga hambana na mavonele ya vatirhela-mfumo vokarhi. Vatirhela-mfumo va boheka ku tirhela mfumo lowu hlawuriweke hi ku tinyiketa, vuswikoti na ku tshembheka eku voneni leswaku tipholisi ta humelela.